钦定古今图书集成/明伦汇编/闺媛典/第310卷 > 皇清四十三 > 唐凤腾妻杨氏
## 钦定古今图书集成/明伦汇编/闺媛典/第310卷 > 皇清四十三 > 唐凤腾妻杨氏

按《宣城县志》：杨氏，唐凤腾妻。年二十一，夫亡，昼夜号痛，勺水不入口，以头触柱，脑骨俱碎，死而复苏。乃闭户自经，绳绝，复之则又绝。仰天大恸曰：“皇天何不许我死？” 乃置夫柩于寝室，坐卧流涕，三年如一日。丙戌患寇，家人劝之避，曰：“不可无之，而非寇也。” 贼首有知杨节妇者，相戒无犯。偶步卒误入其门，隐隐闻剑戟声，遂骇怖而去。子曰功。亦以孝友闻。